jkorsvik/nowiki_second_scrape_merged huggingface dataset:
David McAllister

David James McAllister (født 12. januar 1971 i Vest-Berlin) er en tysk politiker (CDU). Han var fra 2010 til 2013 ministerpresident i Niedersachsen. Han har vært medlem av landdagen siden 1998 og leder av partiets fraksjon. McAllister ble generalsekretær i CDU Niedersachsen i 2002. Etter landdagsvalget i 2003, da CDU dannet regjering med Christian Wulff som ministerpresident, ble han parlamentarisk leder.
McAllister er av skotsk og tysk opprinnelse. Etter avtjening av verneplikten ved panserbataljon 74 i Cuxhaven 1989-1991 studerte han fra 1991-1996 jus ved Universität Hannover med stipend fra Konrad-Adenauer-Stiftung. Han engasjerte seg samtidig i Junge Union og i lokalpolitikk for CDU.


== Referanser ==


== Eksterne lenker ==
(en) David McAllister – kategori av bilder, video eller lyd på Commons 
David McAllister på Twitter 
(de) David McAllister på Facebook 
(en) David McAllister hos Europaparlamentet 
(de) David McAllister
Mazda 323 f

Mazda 323F var en bilmodell fra Mazda som ble produsert fra 1989 til 1998. Den første utgaven hadde et særpreget utseende med vippelykter og sportslig design. 323F ble introdusert omtrent på samme tid som Mazda MX-5, som også hadde vippelykter. Neste generasjon hadde også et særpreget design, men fra generasjon tre forsvant modellens spesielle design.  


== Utvikling ==


=== 1989–1995 (BG) ===
Den første modellen ble produsert fra 1989 til 1995. Modellen kalles også BG. Vanligst i Norge er varianten med 1,6 liters motor på 88 hk, samt 1,8 liter med 106 hk. En friskere DOHC-utgave av 1,8-liter fantes også. Denne motoren hadde en maksimal effekt på 128 hk.


=== 1995–1998 (BA) ===
I 1995 kom det en ny modell, denne ble produsert frem til 1998. Bilen ble noe kortere utvendig, men plassen i kupéen ble bedre. Modellen kom dessuten med rammeløse vinduer. Noen modeller hadde AC / klimaanlegg, mens alle hadde kollisjonsputer, elektriske vindusheiser og elektrisk justerbare speil. Modellen hadde motorer på 1,5, 1,8 og 2,0 liter. De to minste var rekkemotorer med 4 sylindre, den største en V6. Modellen har internkode BA. 1,5 med 88 hk er kanskje den vanligste i Norge. Den kan gjenkjennes på 13 tommers hjul. 1,8-literen hadde 115 hk og 14 tommers hjul. V6-utgaven hadde 144 hk og 15 tommers hjul. Sistnevnte ble levert i GLX og GT-utgave, mens GLX var mest vanlig på modellene med 4 sylindre. 
JDM betyr egentlig bare «japansk bil for japansk marked», men JDM er blitt et begrep for spesielle og interessante japanske biler i dag. Mazda 323F, eller Lantis som den også ble kalt, fra 1995 til 1998 er en slik bil nå.


=== 1998–2004 (BJ) ===
Mazda 323F fortsatte med en nytt og tradisjonelt design i 1998 (type BJ). Denne ble avløst av Mazda 3 i 2004.


== Referanser ==
Benjamin (andre betydninger)

Benjamin kan  vise til:

Benjamin (navn) (hebr. «Min høyre hånds sønn», «Lykkens sønn») er både et gutte- og et etternavn.
Benjamin (bibelsk person) er også en person og en stamme i Bibelen (kristen tradisjon), Koranen (islamsk tradisjon) og Tanákh (jødisk tradisjon).Benjaminprisen, årlig pris til skole som har arbeidet godt mot rasisme og diskriminering.
Breaking Benjamin, et post-grunge-rockeband
Benjamin (Animal Farm), et esel som representerer de skeptiske og kyniske synspunktene med hensyn til den russiske revolusjonen i George Orwells Animal Farm
«Benjamin» (Veruca Salt), sang fra albumet Eight Arms to Hold You fra 1997
Benjamin (region), region på Vestbredden
Benjamin (Texas), by i Texas
Niels Ellegaard

Niels Ellegaard (født 12. mars 1962) er en  dansk skuespiller.


== Biografi ==
Niels Ellegaard er utdannet ved Café Teatret i 1983. Han har etter sin skuespillerutdannelse vært ansatt på Børneteatret Filuren i Århus fra 1983-1989, deretter fortsatte han på Svalegangen og Århus Teater. Han har hatt suksess i flere roller, blant annet som Bo i Århus Teaters oppsetning av Gregersen Sagaen bygget over Christian Kampmanns romanserie.
Han har videre gjennom årene medvirket i en del revy-forestillinger, blnat annet i flere omgange i Hjørring revyen og Cirkusrevyen. Han har også instruert revyer, og han har mottatt mange hedersbevisninger i revysammenheng. Videre har han spilt i enkelte filmer og medvirket i noen tv-serier.
Han er gift med kollegaen Lise Stegger.


== Filmografi (utvalg) ==


=== Spillefilm ===
2005 – Bølle Bob og Smukke Sally
2003 – Anja efter Viktor
2003 – 2 ryk og en aflevering
2002 – At kende sandheden
1995 – Anton
1978 – Vil du se min smukke navle?


=== TV ===
2006 – Nynne (TV-serie)
2005 – Ørnen (en episode, TV-serie)
2000 – Pyrus i Alletiders Eventyr (julekalender)
1997 – Den hemmelige tunnel (julekalender)


== Priser ==
2006: Mottaker av Ove Sprogøe Prisen
2002: Årets Revykunstner i Danmark
2001: Årets Revynummer i Danmark
1997: Årets Revykunstner i Danmark


== Referanser ==


== Kilder ==
Dansk wikipedia
Niels Ellegaard hos Den danske film databasen
Kort præsentation af Niels Ellegaards karriere fra Teatret Close-Up


== Eksterne lenker ==
(en) Niels Ellegaard – kategori av bilder, video eller lyd på Commons 
(en) Niels Ellegaard på Internet Movie Database 
(sv) Niels Ellegaard i Svensk Filmdatabas 
(da) Niels Ellegaard på Filmdatabasen 
(da) Niels Ellegaard på danskefilm.dk 
(da) Niels Ellegaard på danskfilmogtv.dk 
(da) Niels Ellegaard på Scope 
(fr) Niels Ellegaard på Allociné 
(en) Niels Ellegaard hos The Movie Database 
(da) Niels Ellegaard hos danskefilmstemmer.dk
Gröbenzell

Gröbenzell er en by i den tyske delstaten Bayern, i det sydlige Tyskland.

		


== Eksterne lenker ==
Offisielt nettsted 
(en) Gröbenzell – kategori av bilder, video eller lyd på Commons
Morten Jackman

Morten Jackman (født 18. desember 1966) er en norsk trommeslager fra Haugesund bosatt i Stavanger. Han er trommeslager i rockebandet Helldorado (2001–), det irskinspirerte bandet The Tramps (1997–) og popbandet The Colors Turned Red (1982–1988, 2004–) fra Haugesund. Han er også medlem av trioen Jackman, hvor hans bror, musikeren og filmskaperen Pål Jackman, er frontfigur. Han har i tillegg deltatt på innspillinger og konserter med Tønes, Wunderkammer og Ove Storland, både som trommeslager og som utøver på sag som han også spiller på.


== Referanser ==


== Eksterne lenker ==
(en) Morten Jackman på Discogs
Fylkesvei 3406

Fylkesvei 3406 går mellom Gøytil og Liosvingen i Tokke.
Frem til 2019 hadde veien betegnelsen fylkesvei 805 (Telemark).


== Kommuner og knutepunkter ==

 TokkeRavnejuvvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3406
(no) Statens vegvesen – trafikkmeldinger
Kråkholmen

Kråkholmen er en holme i Hustadvika kommune med fastlandsforbindelse, fra holmen er det utsikt mot Kvitholmen, Teistklubben og Hustadvika. På holmen er det hus fra slutten fra 1800-tallet, diverse sjøhus, naust og tranbrenneri. Holmen har ca. en tomt på 80 – 100 mål. Det er kort vei til severdigheter som Atlanterhavsveien med sine åtte broer.
Hans Arvid Wassvik

Hans Arvid Wassvik (født 2. desember 1966) er en norsk bassist fra Sandnes. Han spiller bassgitar i rockebandet Helldorado og det irskinspirerte bandet The Tramps. Han har også bidratt som komponist på enkelte av sangene i begge bandene. Wassvik er i tillegg bookingansvarlig for Helldorado i Norge.


== Referanser ==
Fylkesvei 1308

Fylkesvei 1308 går mellom Skislett og Kallak i Marker kommune. Veien er 8,1 km lang. Den går forbi middelalderkirken på Rødenes, og den populære badeplassen ved Tjuvholmen.
Frem til 2019 hadde veien betegnelsen fylkesvei 833.


== Kommuner og knutepunkter ==

 MarkerVestre Rødenesveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1308
(no) Statens vegvesen – trafikkmeldinger
Fylkesvei 833 (andre betydninger)

I Norge finnes fylkesvei 833 i de følgende fylkene:

Fylkesvei 833 (Rogaland), kommunal vei fra mai 2013
Fylkesvei 833 (Østfold)
Hestesport under sommer-OL

Hestesport var med på det olympiske programmet for første gang under Sommer-OL 1900 i Paris. Sporten var ikke med under OL 1904 og 1908. Den kom tilbake som olympisk sport under OL 1912 i Stockholm og har siden vært med i alle sommerlekene. Man konkurrerer i dressur, feltritt og sprangridning og det er både lag- og individuelle konkurranser.
Under Sommer-OL 1956 ble hestesportkonkurransene arrangert i Stockholm istedenfor i Melbourne på grunn av karantene-bestemmelsene.


== Medaljer ==


== Øvelser ==


== Eksterne lenker ==
Resultater og profilside Arkivert 15. september 2008 hos Wayback Machine. på sports-reference.com
Svindlere med stil (musikal)

Svindlere med stil (orig: Dirty Rotten Scoundrels) er en musikal skrevet av David Yazbek og første gang oppført i San Diego i California 22. september 2004. Musikalen baserer seg på filmen Svindlere med stil fra 1988, som igjen var basert på filmen Yrkessjarmører fra 1964. Musikalen er senere satt opp i flere andre land.
I 2008 ble den satt opp i Norge på Chateau Neuf med skuespillere som Sven Nordin, Mia Gundersen, Bjarte Hjelmeland, Janne Formoe og Ingar Helge Gimle.


== Handlingsreferat ==
Ved et livlig kasino nær den franske rivieraen forsøker en svindler, Lawrence Jameson, å narre velstående kvinner sammen med sin nestkommanderende: Andre. Muriel Eubanks og noen få andre kvinner uttrykker sin hengivenhet og amorøse følelser for Lawrence, som har narret dem. Andre advarer Lawrence om en svært vellykket svindler kjent som «The Jackal» som sies å befinne seg i området. Senere, om bord på et tog, legger Lawrence merke til en amerikaner ved navn Freddy Benson (som han tror er The Jackal) svindle en kvinne. Men han bemerker at Freddy tjener mye mindre penger enn Lawrence. Lawrence tar med seg Freddy til sitt overdådige herskapshus, hvor Freddy misunner Lawrence sin suksess som svindler.
Andre synes Freddy er uverdig Lawrence sin oppmerksomhet, og sammenligner Freddy med en sjimpanse i dress. Freddy poserer som Lawrences frastøtende bror Ruprecht, men Lawrence begynner å tenke at det ikke er nok plass i byen for både ham og Freddy etter at paret krangler. De gjør en avtale: den første som svindler en kvinne for $ 50 000 får bli i byen, mens den andre må reise sin vei. Umiddelbart etter at de har blitt enige om dette, oppdager de at en meget velstående kvinne nettopp har ankommet byen. Hun heter Christine Colgate. Begge svindlerne bestemmer seg for å gå etter henne. Freddy presenterer seg som en mann som er lam fra livet og ned. Christine og Freddy diskuterer de medisinske alternativene hans, og han forklarer at bare én terapeut, Dr. Shuffhausen, kan hjelpe ham - men han har ikke råd til Dr. Shuffhausens honorar på 50 000 dollar. Christine ber ham holde håpet oppe, og tilbyr å betale for terapien - akkurat som Freddy hadde håpet. Så avslører Christine at Dr. Shuffhausen faktisk befinner seg ved det samme hotellet, og Freddy blir sjokkert når han oppdager at Lawrence utgir seg for å være Dr. Shuffhausen.
Etter en rask introduksjon gjennomfører Lawrence - som Dr. Shuffhausen - en rekke tortur-aktige tester på Freddy, som han må tåle dem uten å klage. I mellomtiden møtes Muriel og Andre som forelsker seg. Lawrence gjør alt han kan for å komme nærmere Christine, men han innser at Christine ikke er så rik som de først trodde. Lawrence forteller Freddy at de bør avbryte konkurransen på 50 000 dollar. Freddy sier seg motvillig enig, og de blir enige om nye vilkår: den som først har sex med Christine får bli i byen. Men Freddy ansetter deretter to sjømenn for å kidnappe Lawrence, slik at han kan ha Christine for seg selv.


== Eksterne lenker ==
(en) Svindlere med stil på Internet Broadway Database
Loudest Love

Loudest Love er en EP fra Soundgarden, utgitt i 1990.


== Sporliste ==
«Loud Love» (Chris Cornell) – 5:26
«Hands All Over» (Cornell, Kim Thayil) – 6:00
«Get on the Snake» (Cornell, Thayil) – 3:44
«Heretic» (Cornell, Hiro Yamamoto)
«Come Together» (John Lennon, Paul McCartney)
«Fresh Deadly Roses»
«Big Dumb Sex» (Dub Version) (Cornell)


== Eksterne lenker ==
(en) Loudest Love på MusicBrainz
Fopp

Fopp er den andre EP-en fra Soundgarden. I 1990 ble denne EP-en sammen med Screaming Life satt sammen til samlealbumet Screaming Life/Fopp.


== Sporliste ==
«Fopp» (Ohio Players) – 3:37
«Fopp» (Fucked Up Heavy Dub Mix) (Ohio Players) – 6:25
«Kingdom of Come» (Soundgarden) – 2:35
«Swallow My Pride» (Green River) – 2:18


== Personell ==
Chris Cornell – Vokalist
Kim Thayil – Gitarist
Hiro Yamamoto – Bassist
Matt Cameron – Trommeslager
Steve Fisk – Produsent


== Eksterne lenker ==
(en) Fopp på Discogs 
(en) Fopp på MusicBrainz
Christiania Torv (Oslo)

Christiania Torv ligger i Kvadraturen i Oslo, mellom Rådhusgata og Øvre Slottsgate. Rundt torget ligger bl.a. Rådmannsgården, Gamle rådhus og Anatomigården. Midt på torget står fontenen Christian IVs hanske, utført av Wenche Gulbransen.


== Historie ==
Christiania torv ble hovedstadens torg etter Oslo torg i Gamlebyen. I likhet med Gamlebyens torg fikk det nye torget domkirken Hellig Trefoldigheds kirke (1639) og rådhus (1641). På Torget sto også gapestokken og byens vannpost. Men selv om biskopskirken ble oppført i den nye byen Christiania, forble Oslo bispegård bispens bopel, liggende i Gamlebyen. 
Torget ble anlagt etter et mønster som ble vanlig i renessansens byplaner, første gang brukt i Livorno i 1570-årene. Det ble formet ved å lage kvadratiske utsparinger i hjørnene av alle fire kvartaler i et gatekryss. (Trondheim fikk et torg av samme type i 1681). Etter at torget ble nedlagt og Akershus festning utvidet på bekostning av de nærmeste kvartalene (bl. a. Kontraskjæret) som ble rammet av brannen i 1686, ble fortsettelsen av Øvre Slottsgate syd for torget lagt ut til byggegrunn. Samtidig ble byggelinjen på sydsiden skjøvet ca. 15 meter nordover, slik at torvet mistet sin opprinnelige kvadratisk form.   
Den kvadratiske formen var ikke fullstendig, ettersom Hellig Trefoldigheds Kirke i nordvestre kvadrant opptok en stor del av arealet som ideelt burde ha vært torgområde, mens resten inngikk i kirkegården. Etter brannen i 1686 ble kirken revet og materialene brukt til byggingen av den nye Domkirken. Tomten ble i lang tid etterpå brukt til kirkegård, senere til militær ridebane, og i 1773 ble en stall for artillerihester oppført der. Etter at «Prinsestallen» ble revet omkring 1860, ble Johannes kirke oppført på tomten i 1878, tegnet av stadskonduktør Georg Andreas Bull. Den ble revet i 1927 og erstattet av en bensinstasjon tegnet av arkitekt Frithjof Stoud Platou. I sin tur ble bensinstasjonen i revet for å gi tomt til forretningsbygget Akersgata 2 fra 1996. 
I motsetning til Oslo torg hadde ikke Christiania torv lang levetid som sentralplass. Domkirken ble revet etter en brann i 1686, og en ny domkirke ble oppført utenfor byens voller ved det senere Stortorvet. Et halv hundreår senere flyttet også byens magistrat fra Gamle rådhus til et nytt rådhus i Rådhusgata 7. I 1736 ble torghandelen flyttet fra det gamle og torvet i Kvadraturen til det nyanlagte Stortorget foran Domkirken. Samtidig ble det årlige Christiania marked flyttet. 
Navnet Christiania Torv ble vedtatt i 1958 med referanse til at området var Christianias første og sentrale torgplass.
Christiania Torv fikk Oslo kommunes pris for god byarkitektur for 2003.


== Eksterne lenker ==
(en) Christiania Torv – kategori av bilder, video eller lyd på Commons 
(no)  Kirkene på Kristiania torv
(no)  Oslo kommunes pris for god byarkitektur / Oslo bys arkitekturpris for 2003 til Christiania Torv
Oslo byleksikon
«Christiania Torv (Oslo)». Kulturminnesøk. Riksantikvaren – Direktoratet for kulturminneforvaltning.
Screaming Life

Screaming Life er Soundgardens første EP. Singelen «Hunted Down», som er Soundgardens første singel, er hentet fra denne EP-en. Screaming Life sammen med Fopp ble senere satt sammen til Soundgardens første samlealbum.


== Sporliste ==
«Hunted Down» (Chris Cornell, Kim Thayil) – 2:42
«Entering» – 4:36
«Tears to Forget» (Hiro Yamamoto, Thayil) – 2:00
«Nothing to Say» (Cornell, Thayil) – 4:00
«Little Joe» (Cornell, Thayil) – 4:31
«Hand of God» (Cornell, Thayil) – 4:27


== Personell ==
Chris Cornell – Vokalist
Kim Thayil – Gitarist
Hiro Yamamoto – Bassist
Matt Cameron – Trommeslager
Jack Endino – produsent


== Eksterne lenker ==
(en) Screaming Life på Discogs 
(en) Screaming Life på MusicBrainz
Abel Xavier

Faisal Abel Luís da Silva Costa Xavier (født 30. november 1972 i Nampula i Mosambik) er en portugisisk tidligere fotballspiller. Han spilte sist for Los Angeles Galaxy. Han har tidligere blant annet spilt for Estrela Amadora, Benfica, Real Oviedo, PSV Eindhoven, Everton og Liverpool FC. Han var portugisisk landslagsspiller fra 1993-2002. I 2005 ble han tatt for bruk av methandieon og utestengt i 18 måneder.


== Referanser ==


== Eksterne lenker ==
(en) Abel Xavier – FIFA 
(en) Abel Xavier – Major League Soccer 
(fr) Abel Xavier – LÉquipe 
(en) Abel Xavier – Transfermarkt 
(en) Abel Xavier – Transfermarkt (manager) 
(en) Abel Xavier – national-football-teams.com 
(en) Abel Xavier – WorldFootball.net 
(en) Abel Xavier – Soccerbase.com 
(en) Abel Xavier – FootballDatabase.eu 
(de) Abel Xavier – fussballdaten.de
Svindlere med stil

Svindlere med stil kan referere til

Svindlere med stil (film) – en amerikansk film fra 1988
Svindlere med stil (musikal) – en amerikansk musikal fra 2004
Countryrock

Countryrock er en musikksjanger av populærmusikk som er dannet av en blanding av country og rock. Den ble utviklet av rockemusikere som begynte å spille inn en form for country på slutten av 1960-tallet og begynnelsen av 1970-tallet. Disse musikerne spilte inn rockeplater med countrytemaer, vokalstil og ekstra instrumenter, vanligvis pedal steelgitar. Countryrock begynte med  Bob Dylan og The Byrds, og nådde sin største popularitet på 1970-tallet med musikere og sangere som Emmylou Harris, Eagles, Linda Ronstadt, Michael Nesmith, Poco og Pure Prairie League. Countryrock har også påvirket musikere i andre sjangre, inkludert The Band, Grateful Dead, Creedence Clearwater Revival, The Rolling Stones, og George Harrisons soloutgivelser. Den spilte også en andel i utviklingen av sørstatsrock.


== Karaktertrekk ==

Rock and roll har ofte blitt forstått som en kombinasjon av rhythm and blues og countrymusikk, en sammensmeltning som ble særlig åpenbar med rockabilly på 1950-tallet, og det har vært krysspollinering gjennom hele historien til begge sjangre. Imidlertid har betegnelsen countryrock generelt vært benyttet for å referere til bølgen av rockemusikere på slutten av 1960-tallet og tidlig på 1970-tallet som begynte å spille inn plater som benyttet countrytema, vokalstiler og ekstra instrumenter, hovedsakelig pedal steelgitar.Bob Dylans åpenbare countryinspirerte album John Wesley Harding (1967) og Nashville Skyline (1969) var en reise tilbake til røttene og forstått som å utvikle sjangeren countryfolk, en vei som ble fulgt av en rekke musikere, hovedsakelig musikere som spilte akustiske folkemusikk. Dylans ledelse ble også fulgt av The Byrds, som slo seg sammen med Gram Parsons i 1968. Parsons blandet country direkte med rock, blues og folkemusikk for å skape hva han forsøksvis kalte «kosmisk amerikansk musikk». Tidligere det samme året hadde Parsons utgitt albumet Safe at Home, skjønt det meste av innspillingen hadde skjedd tidlige på midten av 1967 sammen med International Submarine Band, som gjorde omfattende bruk av pedal steelgitar. Dette albumet har blitt forstått som det første virkelige countryrock-album. Resultatet av Parsons’ kortvarige tid med The Byrds var albumet Sweetheart of the Rodeo (1968), som generelt er betraktet som et av fineste og mest innflytelsesrike innspillinger i sin sjanger. I henhold til John Einarson, «Fra et mangfold av perspektiver og motivasjoner, disse musikerne spilte enten med en rock and roll-holdning, eller la en countryfølelse til rock, eller folk, eller bluegrass, det var ingen formel.»Countryrocken har også inspirert mange senere artister både innenfor rock og alternativ country, i Norge av eksempelvis Hellbillies.


== Enkelte artister og grupper ==
The Band
Buffalo Springfield
The Byrds
Creedence Clearwater Revival
Crosby, Stills, Nash & Young
The Eagles
The Flying Burrito Brothers
John Fogerty
Grateful Dead
Emmylou Harris
Lynyrd Skynyrd
Michael Nesmith
Gram Parsons
Pure Prairie League
Linda Ronstadt
Neil Young
Little Feat
Waylon Jennings


== Referanser ==


== Eksterne lenker ==
Country Rocks Radio
Turok: Dinosaur Hunter

Turok: Dinosaur Hunter er et førsteperonsskytespill, som kom ut i 1997. Det ble utviklet av Iguana Entertainment og gitt ut av Acclaim Entertainment. Spilleren tar på seg rollen som Turok, en kriger som må stoppe Campaigner fra å ta over universet med et urgammel våpen.Spilleren kan utforske de store jungel-baserte nivåene ved å hoppe, svømme, klatre, krype eller løpe. En av spillerens hovedmål er å finne deler av en relikvie kjent som Chronoscepter, og det finnes en brikke på hvert nivå. Ved å utforske nivåene kjemper spilleren mot en rekke forskjellige fiender som krypskyttere, medlemmer av en urbefolkning, dinosaurer, demoner og insekter. Spilleren får tilgang til 13 forskjellige våpen, pluss Chronoscepter, alt fra kniv og pil og bue til langt mer høyteknologiske våpen. Alle våpen unntatt kniven krever ammunisjon, som kan plukkes opp etter døde fiender. Når spilleren er ved full helse, leser måleren 100.
Men måleren faller nedover mot 0, etter hvert som karakteren blir truffet av fiender eller får andre problemer. Men spilleren kan samle opp poeng spredt over nivåene som kan øke spillerens helse. Spilleren får kontroll over en karakter kalt Turok, en indianer, som møter en rekke skapninger, fra dinosaurer til romvesener i løpet av sin ferd. En ond over-herre kjent som "Campaigner" er på jakt etter en gammel gjenstand kjent som Chronoscepter, et våpen så kraftig at det ble ødelagt for å hindre at våpenet falt i gale hender. Turok lover å finne Chronoscepters åtte biter.


== Referanser ==


== Eksterne lenker ==
(en) Turok: Dinosaur Hunter på Steam 
(en) Turok: Dinosaur Hunter på GOG.com 
(en) Turok: Dinosaur Hunter hos MobyGames 
(en) Turok: Dinosaur Hunter på Behind The Voice Actors 
(en) Turok: Dinosaur Hunter hos Giant Bomb 
(en) Turok: Dinosaur Hunter hos Internet Game Database 
(en) Turok: Dinosaur Hunter hos GameFAQs
Meïr Aron Goldschmidt

Meïr Aron Goldschmidt (født 26. oktober 1819 i Vordingborg, død 15. august 1887 på Frederiksberg) var en dansk forfatter, satiriker og politisk iakttaker. Han var jødisk bakgrunn.Goldschmidt utga i årene 1840–1846 det satiriske ukestidsskriftet Corsaren, som ikke hadde noen klar ideologisk tendens, men til gjengjeld var nokså frispråklig og direkte. Skriftet var elsket, fryktet og hatet i alle fløyer av den samtidige politiske debatten. Tidsskriftet ble jevnlig sensurert og Goldschmidt måtte periodevis bruke stråmenn for å få det ut. 
Goldschmidts årganger av Corsaren ble trykket opp i faksimile i 1981 og utstyrt med utførlige registre m.m. Utgaven er komplett bortsett fra et par numre som det ikke gikk å framskaffe. 
I 1846 solgte Goldschmidt Corsaren, som ble videreført av forskjellige skribenter til 1855, da det gikk inn på grunn av manglende opplag. Selv om Goldschmidt forlot satiren og vendte seg mot mer alvorlige emner etter å ha solgt Corsaren, merkes likevel satirikeren ofte i stilen hans.


== Bibliografi ==
Goldschmidt debuterte som romanforfatter i 1845, da han etter oppfordring fra vennen P.L. Møller skrev og utga romanen En Jøde, som skildrer den skjebnen som blir en ung idealistisk jøde til del under presset fra omgivelsenes fordommer om ham. Tross gode intensjoner blir han derfor til sist det de forventer av ham: en ågerkarl. Goldschmidts mest omfangsrike roman er Hjemløs, som han offentliggjorde fortløpende i sitt tidsskrift Nord og Syd  mellom 1853 og 1857.

1845 – En Jøde, udgitt under pseudonymet Adolph Meyer
1853–1857 – Hjemløs
1863 – Arvingen
1867 – Ravnen
1877 –  Selvbiografi: Livs Erindringer og Resultater


== Referanser ==


== Eksterne lenker ==
(en) Meïr Aron Goldschmidt – kategori av bilder, video eller lyd på Commons 
Om Goldschmidt fra Dansk biografisk Lexikon
(en) Verker av Meïr Aron Goldschmidt i Prosjekt Gutenberg